AVALIKU TEENISTUSE KOHTU MÄÄRUS
(esimene koda)
29. oktoober 2009
Kohtuasi F‑94/08
Luigi Marcuccio
versus
Euroopa Ühenduste Komisjon
Avalik teenistus – Ametnikud – Kohtuotsuse täitmine – Kulude hüvitamine – Administratsiooni kavatsus teha kinnipidamisi ametniku invaliidsustoetusest – Isikut kahjustava meetme puudumine – Kahju hüvitamise nõue – Ilmselge vastuvõetamatus
Ese:      EÜ artikli 236 ja EA artikli 152 alusel esitatud hagi, milles L. Marcuccio palub sisuliselt tühistada komisjoni 28. märtsi
2008. aasta teatis, milles komisjon andis talle teada oma kavatsusest teha tema invaliidsustoetusest kinnipidamisi, et saada
tagasi varasemas kohtuastmes kantud kohtukulud.
Otsus: Jätta hagi ilmselge vastuvõetamatuse tõttu läbi vaatamata. Mõista kohtukulud välja hagejalt.
Kokkuvõte
Ametnikud – Hagi – Isikut kahjustav meede – Mõiste – Administratsiooni teatis, milles viimane informeerib asjaomast isikut
kavatsusest teha tema invaliidsustoetusest kinnipidamisi – Välistamine
(Personalieeskirjad, artiklid 90 ja 91)
Administratsiooni teatis, milles viimane informeerib ametnikku oma kavatsusest teha tema invaliidsustoetusest kinnipidamisi,
juhul, kui ta ei pöördu ühenduste kohtu poole taotlusega määrata kindlaks kohtukulud, mis temalt varasemas kohtuasjas välja
mõisteti, ei ole administratsiooni lõplik seisukoht ega saa otseselt ja vahetult hageja huve mõjutada, tuues kaasa selge muudatuse
tema õiguslikus seisundis.
(vt punktid 21 ja 24)